Publication: Magyar Közlöny
Issue: MK-2000-116 (Year: 2000, Number: 116)
Era: 1990-2004
Section: (4) A 111/1997. (VI. 27.) Korm. rendeletben megfogalmazott tanári képesítési követelmények teljesítéséhez a
Paragraph Index: 468

(1) Az intézményi tanács elkészíti a kreditgyűjtés intézményi szabályait is magába foglaló kreditrendszerű tanulmányi és vizsgaszabályzatot, az Intézményi Tájékoztatót, és megküldi az Oktatási Minisztériumnak (a továbbiakban: OM). Az OM ezeket a dokumentumokat véleményezés céljából megküldi az Országos Kredittanácsnak (a továbbiakban: OKT). Ha az OKT megállapítja a dokumentumok e rendelettel vagy a képesítési követelményekkel való összhangjának hiányát, illetve, ha az intézmény az e rendeletben foglalt határidőket nem tartja be, kezdeményezi, hogy az oktatási miniszter (a továbbiakban: miniszter) az Ftv. 74. §-a (1) bekezdésének c) pontjában és a 74/A. §-ban biztosított törvényességi felügyeleti jogkörében járjon el.

Source: https://magyarkozlony.hu/hivatalos-lapok/b5e703ce82db6df5aa010539c6dc921a1a2470db/dokumentumok/55549960fc2678d026b15707bfc8210f74809e5a/letoltes